stanford-oval/wikipedia huggingface dataset:
ปราสาทกามิยาแนตส์-ปอดิลสกึย

| กามิยาแนตส์ |
| --- | --- |
Кам'янець
แคว้นคเมลนึตสกือย์ 
Seven of the castle's original twelve towers dominate over the surrounding Smotrych River canyon landscape.
พิกัด: 48°40′24″N 26°33′45″E﻿ / ﻿48.67333°N 26.56250°E﻿ / 48.67333; 26.56250
ประเภท: ปราสาท
ประวัติศาสตร์
สร้าง:  
ปราสาทกามิยาแนตส์-ปอดิลสกึย (ยูเครน: Кам'янець-Подільська фортеця; โปแลนด์: twierdza w Kamieńcu Podolskim; ลิทัวเนีย: Podolės Kameneco tvirtovė) เป็นอดีตปราสาทและป้อมปราการรูเธเนีย-ลิธัวเนีย ที่ต่อมาเป็นป้อมปราการโปแลนด์แบบสามส่วน ตั้งอยู่ในนครประวัติศาสตร์กามิยาแนตส์-ปอดิลสกึย ประเทศยูเครน
มีบันทึกประวัติศาสตร์เกี่ยวกับปราสาทนี้ย้อนไปได้ถึงศตวรรษที่ 14 ตอนต้น แม้ว่าการขุดค้นทางโบราณคดีบ่งบอกว่ามีการตั้งรกรากของมนุษย์ในแถบนี้มาตั้งแต่ศตวรรษที่ 12-13 เดิมทีปราสาทนี้สร้างขึ้นเพื่อป้องกันสะพานที่เชื่อมต่อแหลมเข้ากับแผ่นดินใหญ่ ปราสาทตั้งอยู่บนแหลมตามธรรมชาติที่เกิดจากการกัดเซาะของแม่น้ำสมอตรึช
ด้วยที่ตั้งของปราสาทซึ่งเป็นจุดตัดของเส้นทางขนส่งสำคัญในแถบปอดอลิยา ทำให้ปราสาทนี้เป็นเป้าการรุกรานจากต่างชาติบ่อยครั้ง โดยทุกครั้งที่ถูกยึดได้ก็จะมีการปรับเปลี่ยนสภาพภายในไปตามความต้องการของตน หมู่อาคารของปราสาทประกอบไปด้วยเมืองเก่าที่มีกำแพงล้อม สร้างขึ้นโอยกษัตริย์กาซีมีร์ที่สี่, ปราสาทหลังเก่าที่สร้างขึ้นใหม่โดยกษัตริย์ซีกิสมุนด์ที่หนึ่ง และ สตีเฟน บาตอรี, ปราสาทหลังใหม่ที่สร้างขึ้นโดยกษัตริย์ซีกิสมุนด์ที่สาม และ วลาดีสลาวที่สี่ แม้จะมีการปรับเปลี่ยนทางโครงสร้างอยู่หลายครั้งตลอดประวัติศาสตร์ แต่ปราสาทโดยรวมยังคงมีความเป็นอันหนึ่งอันเดียวกันทางสถาปัตยกรรมอยู่ และเป็นหนึ่งในสิ่งปลูกสร้างยุคลกางไม่กี่แห่งที่ยังคงอยู่ในยูเครนยุคปัจจุบันในสภาพดีพอสมควร
ปราสาทนี้และย่านเมืองเก่าที่ล้อมรอบปราสาทได้รับการขึ้นทะเบียนเป็นเขตอนุรักษ์สถาปัตยกรรมและประวัติศาสตร์แห่งชาติ และเป็นส่วนหนึ่งของอุทยานสิ่งแวดล้อมแห่งชาติ หมู่อาคารโดยรวมยังเคยได้รับการเสนอชื่อในปี 1989 เป็นแหล่งมรดกโลกของยูเนสโก และได้รับการยอมรับว่าเป็นหนึ่งในเจ็ดสิ่งมหัศจรรย์ของยูเครน ในปัจจุบัน ปราสาทเป็นจุดหมายตาสำคัญของนคร และเป็นสถานที่ท่องเที่ยวที่สำคัญของทั้งภูมิภาคและประเทศยูเครน
แลตูสโปลิส

| แลตูสโปลิส Λητοῦς Πόλις ⲟⲩϣⲏⲙ, ⲃⲟⲩϣⲏⲙ اوسيم |
| --- | --- |
นคร
แลตูสโปลิส
พิกัด: 30°07′N 31°08′E﻿ / ﻿30.117°N 31.133°E﻿ / 30.117; 31.133
ประเทศ: อียิปต์
พื้นที่
 • ทั้งหมด: 72.41 ตร.กม. (27.96 ตร.ไมล์)
ประชากร (2021)
 • ทั้งหมด: 415,735 คน
 • ความหนาแน่น: 5,700 คน/ตร.กม. (15,000 คน/ตร.ไมล์)
ตรามาตรฐานของโนมแลตูสโปลิส
แลตูสโปลิส (กรีกโบราณ: Λητοῦς Πόλις) เป็นนครอียิปต์โบราณที่เป็นเมืองหลวงของโนมที่สองแห่งอียิปต์ตอนล่าง มีชื่อในภาษาอียิปต์ว่า เคม (อียิปต์โบราณ: 𓋊𓐍𓐝𓂜𓊖𓉐, อักษรโรมัน: ḫm) และบริเวณที่โบราณสถานตั้งอยู่ในปัจจุบันรู้จักกันในชื่อ เอาซีม (อาหรับ: اوسيم จากคอปติก: ⲟⲩϣⲏⲙ, ⲃⲟⲩϣⲏⲙ) นครนี้เคยเป็นจุดศูนย์กลางการบูชาเทพ Khenty-irty หรือ Khenty-khem รูปหนึ่งของเทพเจ้าฮอรัส มีการบันทึกถึงพื้นที่และเทพประจำนครนานสุดถึงสมัยราชอาณาจักรเก่า (ป. 2686–2181 ปีก่อน ค.ศ.) และวิหารเทพองค์นี้น่าจะยังคงตระหง่านในช่วงต้นของประวัติศาสตร์อียิปต์ อย่างไรก็ตาม โบราณสถานที่เป็นที่รู้จักแห่งเดียวในบริเวณนี้มีอายุถึงฟาโรห์สมัยปลาย (664–332 ปีก่อน ค.ศ.) ได้แก่ ฟาโรห์เนโชที่ 2, ฟาโรห์พซัมติกที่ 2, ฟาโรห์ฮาคอร์ และฟาโรห์เนคทาเนโบที่ 1
ในวัฒนธรรมร่วมสมัย

แลตูสโปลิสปรากฏในวิดีโอเกมอัสแซสซินส์ครีด ออริจินส์ใน ค.ศ. 2017 ที่มีฉากในอียิปต์สมัยทอเลมี
โรงเรียน

ภาพวาดครูชาวฝรั่งเศสสอนนักเรียนเกี่ยวกับแคว้นอาลซัส-ลอแรน
บรรยากาศภายในห้องเรียนของโรงเรียนแห่งหนึ่งในทวีปแอฟริกา
โรงเรียน คือ สถานที่สำหรับฝึกสอนนักเรียนภายใต้การดูแลของครูหรืออาจารย์ หลายประเทศมีระบบการศึกษาอย่างเป็นทางการ ส่วนใหญ่เป็นการศึกษาภาคบังคับ ในระบบการเรียนนี้ นักเรียนจะผ่านโรงเรียนตามลำดับ ชื่อของโรงเรียนเหล่านี้อาจแตกต่างไปตามภาษาและประเทศ แต่โดยหลักจะมีโรงเรียนประถมสำหรับเด็กเล็ก และโรงเรียนมัธยมสำหรับเด็กโตที่ได้สำเร็จการศึกษาระดับประถมมาแล้ว
นอกเหนือจากโรงเรียนหลักแล้ว นักเรียนในบางประเทศยังสามารถเข้าเรียนในโรงเรียนทั้งก่อน และหลังโรงเรียนประถม และมัธยม โรงเรียนอนุบาลเสริมการเรียนการสอนให้กับเด็กเล็กมาก มหาวิทยาลัย, โรงเรียนฝึกงาน, อุดมศึกษา อาจมีอยู่หลังจากจบมัธยมศึกษา โดยโรงเรียนอาจจะอุทิศเพื่อสอนแค่วิชาสาขาเดียว เช่น โรงเรียนวิชาเศรษฐศาสตร์ โรงเรียนสอนเต้น สอนปั้นหุ่นจำลอง
ดูเพิ่ม

โรงเรียนในประเทศไทย
รุบอุลคอลี

| รุบอุลคอลี |
| --- | --- |
ٱلرُّبْع ٱلْخَالِي
เนินทรายทางตะวันออกของโอเอซิสลีวาในรัฐอาบูดาบี ใกล้กับชายแดนระหว่างสหรัฐอาหรับเอมิเรตส์กับประเทศซาอุดีอาระเบีย
จุดสูงสุด
พิกัด: 20°N 50°E﻿ / ﻿20°N 50°E﻿ / 20; 50 
ข้อมูลเชิงขนาด
ยาว: 1,000 กม. (621 ไมล์)
กว้าง: 500 กม. (311 ไมล์)
พื้นที่: Invalid unit
ข้อมูลทางภูมิศาสตร์
ที่ตั้งของรุบอุลคอลีในคาบสมุทรอาหรับ 
ประเทศ:  ซาอุดีอาระเบีย,  โอมาน,  สหรัฐอาหรับเอมิเรตส์ และ  เยเมน
รุบอุลคอลี (อาหรับ: ٱلرُّبْع ٱلْخَالِي) เป็นทะเลทราย (แบบเอิร์ก) ที่ครอบคลุมถึงสามส่วนในภาคใต้ของคาบสมุทรอาหรับ ตัวทะเลทรายเป็นส่วนหนึ่งของทะเลทรายอาหรับ ครอบคลุมพื้นที่ประมาณ 650,000 km2 (250,000 sq mi) (ระหว่างลองจิจูด 44°30′−56°30′ ตะวันออก กับละติจูด 16°30′−23°00′ เหนือ) อยู่ในเขตประเทศซาอุดีอาระเบีย, ประเทศโอมาน, สหรัฐอาหรับเอมิเรตส์ และประเทศเยเมน
รายละเอียด

ที่ราบกรวดที่มีเนินทรายสูงล้อมรอบในรัฐอาบูดาบี
น้ำที่อยู่ใต้ระดับพื้นดินที่ชัยบะฮ์ ประเทศซาอุดีอาระเบีย
รายละเอียด > ภูมิประเทศ

ทะเลทรายมีความยาว 1,000 กิโลเมตร (620 ไมล์) และกว้าง 500 กิโลเมตร (310 ไมล์) ความสูงของทะเลทรายมีความหลากหลายตั้งแต่ 800 เมตร (2,600 ฟุต) ในทิศตะวันตกเฉียงใต้ถึงระดับน้ำทะเลในทิศตะวันออกเฉียงเหนือ ภูมิประเทศปกคลุมไปด้วยเนินทรายที่สูงถึง 250 เมตร (820 ฟุต) สลับกับทุ่งก้อนกรวดและยิปซัม สีของทรายเป็นสีส้มอมแดงเพราะการมีอยู่ของเฟลด์สปาร์
บางพื้นที่มีทุ่งเกลือกร่อย เช่น พื้นที่อุมมุสซะมีมที่ชายแดนตะวันออกของทะเลทราย อะลี อันนะอีมี รายงานว่าเนินทรายในบริเวณนี้ไถลไม่ได้
รายละเอียด > ภูมิประเทศ > ก้นทะเลสาบ

บริเวณกลางทะเลทรายมีปริมาณของแคลเซียมคาร์บอเนต, ยิปซัม, ดินสอพอง หรือดินเหนียว ในบริเวณที่เคยเป็นทะเลสาบน้ำตื้นที่เคยมีอยู่ในช่วงประมาณ 6,000 ถึง 5,000 ปีกับ 3,000 ถึง 2,000 ปีก่อน ซึ่งเกิดจากฝนมรสุม และมีอยู่แค่ไม่กี่ปี อย่างไรก็ตาม ทะเลสาบในบริเวณตะวันตกเฉียงใต้ของรุบอุลคอลี อยู่ได้นานถึง 800 ปี
มีหลักฐานว่าบริเวณทะเลทราบเป็นที่อยู่ของพืชและสัตว์ตามท้องถิ่น ซึ่งมีฟอสซิลของสัตว์บางชนิด เช่น ฮิปโปโปเตมัส, ควาย และออรอค ในทะเลสาบมีหอยทากขนาดเล็ก, ออสตราคอดส์ และถ้าสภาวะเหมาะสม ก็จะมีหอยน้ำจืดอยู่ด้วย การทับถมของแคลเซียมคาร์บอเนตกับไฟโตลิธ (phytolith) ทำให้พืชกับสาหร่ายเจริญเติบโตได้ดี และมีหลักฐานเกี่ยวกับกิจกรรมของมนุษย์ในช่วง 3,000 ถึง 2,000 ปีก่อน ซึ่งรวมไปถึงอุปกรณ์หินเหล็กไฟ แต่ไม่มีสิ่งหลงเหลือของมนุษย์ที่ถูกค้นพบเลย
รายละเอียด > สภาพอากาศ

แคว้นนี้ถูกจัดเป็น "แห้งแล้งอย่างรุนแรง" ด้วยหยาดน้ำฟ้ารายปีโดยทั่วไปน้อยกว่า 35 มิลลิเมตร (1.4 นิ้ว) และความชื้นรายวันโดยเฉลี่ยในเดือนมกราคมอยู่ที่ 52% และในเดือนมิถุนายนถึงกรกฎาคมอยู่ที่ 15% อุณหภูมิสูงสุดรายวันโดยเฉลี่ยในเดือนกรกฎาคมถึงสิงหาคมอยู่ที่ 47 องศาเซลเซียส (117 องศาฟาเรนไฮต์) และถึงจุดสูงสุดที่ 51 องศาเซลเซียส (124 องศาฟาเรนไฮต์) อุณหภูมิต่ำสุดรายวันโดยเฉลี่ยในเดือนมกราคมถึงกุมภาพันธ์อยู่ที่ 12 องศาเซลเซียส (54 องศาฟาเรนไฮต์) ถึงแม้ว่าจะมีบันทึกถึงน้ำค้างแข็งก็ตาม อุณหภูมิสุดขั้วรายวันยังคงเป็นเรื่องที่สำคัญมาก
รายละเอียด > ความหลากหลายทางชีวภาพ

บริเวณนี้มีพันธุ์สัตว์จำพวกแมง (เช่น แมงป่อง) กับสัตว์ฟันแทะ ในขณะที่พืชแพร่พันธุ์ทั่วทะเลทราย ถ้าแบ่งตามเขตภูมินิเวศ รุบอุลคอลี จะอยู่ในเขตทะเลทรายอาหรับ เสือชีตาห์เอเชียที่เคยแพร่พันธุ์ในประเทศซาอุดีอาระเบีย สูญพันธ์ไปจากบริเวณนี้ไปแล้ว
รายละเอียด > น้ำมัน

ทุ่งน้ำมันชัยบะฮ์ถูกค้นพบในปีค.ศ. 1968 ที่เฆาะวารตอนใต้ ซึ่งเป็นทุ่งน้ำมันที่ใหญ่ที่สุดในโลกที่กินพื้นที่ตั้งแต่บริเวณทางตอนใต้จรดเหนือของรุบอุลคอลี
ภาพเพิ่มเติม

ภาพรุบอุลคอลีผ่านทางอวกาศ บนเขตอัลวุสฏอของประเทศโอมาน
ดวงอาทิตย์ขึ้นในประเทศซาอุดีอาระเบีย
ดูเพิ่ม

ร็อมลาตคอลิยะฮ์
ทรายชัรกียะฮ์ในประเทศโอมาน
แหล่งข้อมูลอื่น

Lost city under the Rub' Al-Khali, Saudi Life.
Sights & Sounds: The Empty Quarter เก็บถาวร 2007-10-09 ที่ เวย์แบ็กแมชชีน: A National Geographic virtual tour in the Empty Quarter.
Rub' al-Khali Encyclopædia Britannica
Clear picture of some of the dunes in the Empty Quarter เก็บถาวร 2007-09-27 ที่ เวย์แบ็กแมชชีน.
รุบอุลคอลี
ศตวรรษจีน

"การใช้อำนาจครอบงำของจีน" เปลี่ยนทางมาทางนี้ สำหรับการใช้อำนาจครอบงำในประวัติศาสตร์จีนโบราณ ดูห้าอธิราช
แผนที่ประเทศจีน
ศตวรรษจีน (จีนตัวย่อ: 中国世纪; จีนตัวเต็ม: 中國世紀; พินอิน: Zhōngguó shìjì; อังกฤษ: Chinese Century) เป็นคำสร้างใหม่ที่เสนอแนะว่าสาธารณรัฐประชาชนจีนอาจมีอำนาจเหนือภูมิเศรษฐศาสตร์หรือภูมิรัฐศาสตร์ในคริสต์ศตวรรษที่ 21 ซึ่งคล้ายกับ"ศตวรรษอเมริกัน"ที่ใช้เรียกคริสต์ศตวรรษที่ 20 กับ"ศตวรรษบริติช"สำหรับคริสต์ศตวรรษที่ 18 ถึง 19 วลีนี้ใช้กับคำทำนายโดยเฉพาะว่าเศรษฐกิจจีนอาจแซงหน้าเศรษฐกิจสหรัฐ ศัพท์ที่คล้ายกันคือ การผงาดของจีน หรือ จุดรุ่งเรืองของจีน (จีนตัวย่อ: 中国崛起; จีนตัวเต็ม: 中國崛起; พินอิน: Zhōngguó juéqǐ)
จีนสร้างข้อริเริ่มเข็มขัดและเส้นทางที่บรรดานักวิเคราะห์รายงานว่าเป็นความพยายามทางภูมิยุทธศาสตร์ที่จะมีบทบาทมากขึ้นในกิจการระดับโลกและท้าทายการใช้อำนาจครอบงำของสหรัฐหลังสงคราม เป็นที่ถกเถียงกันว่าจีนเป็นผู้ร่วมก่อตั้งธนาคารเพื่อการลงทุนโครงสร้างพื้นฐานแห่งเอเชียและธนาคารเพื่อการพัฒนาใหม่เพื่อแข่งขันกับธนาคารโลกและกองทุนการเงินระหว่างประเทศในด้านการเงินเพื่อการพัฒนา
การที่จีนผงาดขึ้นเป็นมหาอำนาจทางเศรษฐกิจโลกนั้นเชื่อมโยงกับประชากรวัยทำงานจำนวนมาก อย่างไรก็ตาม ประชากรในจีนแก่เร็วกว่าเกือบทุกประเทศในประวัติศาสตร์ แนวโน้มทางประชากรในปัจจุบันอาจขัดขวางการเติบโตทางเศรษฐกิจ สร้างปัญหาสังคมที่ท้าทาย และจำกัดความสามารถของจีนในการทำหน้าที่เป็นเจ้าโลกใหม่
ดิอีโคโนมิสต์รายงานว่า ตามเกณฑ์ภาวะเสมอภาคของอำนาจซื้อ เศรษฐกิจจีนกลายเป็นเศรษฐกิจที่ใหญ่ที่สุดในโลกใน ค.ศ. 2013 ส่วนเกณฑ์อัตราการแลกเปลี่ยนต่างประเทศ บางส่วนประมาณการใน ค.ศ. 2020 ถึงต้น ค.ศ. 2021 ว่าจีนจะแซงหน้าสหรัฐใน ค.ศ. 2028 หรือใน ค.ศ. 2026 ถ้าสกุลเงินจีนแข็งแกร่งยิ่งขึ้น ณ เดือนกรกฎาคม ค.ศ. 2021 บรรดานักวิเคราะห์จากบลูมเบิร์ก แอล.พี. ประมาณการว่าจีนอาจแซงหน้าสหรัฐ เพื่อกลายเป็นเศรษฐกิจใหญ่ที่สุดในโลกในคริสต์ทศวรรษ 2030 หรือไม่สามารถบรรลุเป้าหมายดังกล่าวได้เลย นักวิชาการบางส่วนเชื่อว่าจีนถึงจุดสูงสุดแล้ว และอาจเกิดด้วยความซบเซาหรือถดถอยตามมา
อ่านเพิ่ม

Global Trends 2025: A Transformed World. March 2010. p. 7. ISBN 9781605207711.
Brown, Kerry (2017) China's World: The Global Aspiration of the Next Superpower.  I. B. Tauris, Limited ISBN 9781784538095.
Brahm,  Laurence J. (2001) China's Century: The Awakening of the Next Economic Powerhouse.  Wiley ISBN 9780471479017.
Fishman, Ted (2006) China, Inc.: How the Rise of the Next Superpower Challenges America and the World.  Scribner ISBN 9780743257350.
Jacques, Martin (2012) When China Rules the World: The End of the Western World and the Birth of a New Global Order.  Penguin Books ISBN 9780143118008.
Hung, Ho-fung (2015). The China Boom: Why China Will Not Rule the World. Columbia University Press. ISBN 978-0-231-54022-3.
Overholt, William (1994) The Rise of China: How Economic Reform is Creating a New Superpower.  W. W. Norton & Company ISBN 9780393312454.
Peerenboom, Randall (2008) China Modernizes: Threat to the West or Model for the Rest?.  Oxford University Press ISBN 9780199226122.
Pillsbury, Michael (2016) The Hundred-Year Marathon: China's Secret Strategy to Replace America as the Global Superpower.  St. Martin's Griffin ISBN 9781250081346.
Schell, Orville (2014) Wealth and Power: China's Long March to the Twenty-first Century.  Random House Trade Paperbacks ISBN 9780812976250.
Shenkar, Oded (2004) The Chinese Century: The Rising Chinese Economy and Its Impact on the Global Economy, the Balance of Power, and Your Job.  FT Press ISBN 9780131467484.
Shambaugh, David (2014) China Goes Global: The Partial Power.  Oxford University Press ISBN 9780199361038.
Womack, Brantly (2010) China's Rise in Historical Perspective.  Rowman & Littlefield Publishers ISBN 9780742567221.
Yueh, Linda (2013) China's Growth: The Making of an Economic Superpower.  Oxford University Press ISBN 9780199205783.
Dahlman, Carl J; Aubert, Jean-Eric. (2001) China and the Knowledge Economy: Seizing the 21st Century. WBI Development Studies. World Bank Publications.
Hell, Natalie; Rozelle, Scott. (2020) Invisible China: How the Urban-Rural Divide Threatens China’s Rise. University of Chicago Press ISBN 9780226739526.
ศิลปะเชิง 3 มิติ

สำหรับความหมายอื่น ดูที่ ศิลปะลวงตา
“หลบหนีการวิจารณ์” โดย เปเร บอร์เรลล์ เดล คาโซ ค.ศ. 1874
ศิลปะเชิง 3 มิติ หรือ ศิลปะลวงตาทรอมพลุยล์ หรือ ทรอมพลุยล์ (ฝรั่งเศส: Trompe-l'œil, ออกเสียง: tʁɔ̃p lœj) มาจากภาษาฝรั่งเศสที่แปลว่า “ลวงตา” เป็นเทคนิคการสร้างศิลปะแบบหนึ่งที่ทำให้ผลที่ออกมาดูเหมือนมีความเป็นภาพ 3 มิติแม้ว่าจะเป็นจิตรกรรมสองมิติ ซึ่งทำโดยการเขียนให้ลวงตา
ประวัติของจิตรกรรม

แม้ว่า “ทรอมพลุยล์” จะมีต้นกำเนิดมาจากสมัยศิลปะบาโรกเมื่อกล่าวถึงการเขียนแบบลวงตา แต่การเขียนลักษณะนี้มีมานานก่อนหน้านั้น ที่มักจะใช้ในการเขียนจิตรกรรมฝาผนัง ตัวอย่างของงานที่ใช้การเขียนลักษณะนี้ก็มีให้เห็นอยู่บ้างในศิลปะจากสมัยกรีกและโรมันที่พบในปอมเปอี การเขียน “ทรอมพลุยล์” ที่นิยมกันก็มักจะเขียนเป็นหน้าต่าง ประตู หรือโถงทางเดิน เพื่อจะทำให้ห้องดูใหญ่โตกว้างขวางขึ้น
เกร็ดจากสมัยกรีกโบราณเล่าถึงการแข่งขันระหว่างจิตรกรผู้มีชื่อเสียงสองคน ซูซิส (Zeuxis) เขียนภาพนิ่งที่ดูเหมือนจริงจนนกบินลงมาดูองุ่นในภาพ พาร์ราเซียส (Parrhasius)ซึ่งเป็นคู่แข่งซูซิสก็บอกซูซิสให้ดึงม่านที่ขาดรุ่งริ่งเพื่อที่จะได้ดูภาพหลังม่าน พาร์ราเซียสชนะการแข่งขันเพราะม่านที่ซูซิสเห็นโดยแท้ที่จริงแล้วเป็นภาพเขียน
ดูเพิ่ม

ภาพลวงตา
ปริภูมิสามมิติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศิลปะเชิง 3 มิติ
ระเบียงภาพ

ภาพเหมือนของนักบวชคาร์ธูเชียนโดยเพทรัส คริสตัส (ค.ศ. 1446) สังเกตดูแมลงวันทางตอนล่างของภาพ
จาโคโป เด บาร์บาริ ค.ศ. 1504 ภาพนิ่งแบบสามมิติภาพแรกตั้งแต่ยุคโบราณ
“จิตรกรกับกล้องสูบยาและหนังสือ” โดย เจอร์ราร์ด ดู (ราว ค.ศ. 1654)
โดยเฮนรี ฟูเซลิ
(ค.ศ. 1750)
ภาพหนังสือพิมพ์ทและ
สิ่งต่างๆ ที่คาดอยู่บนผนัง
ด้วยสายหนัง
ภาพพระมารีลอยตัวขึ้นไปบนสวรรค์บนโดมของ
มหาวิหารพาร์มา
ไวโอลินโดย
วิลเลียม ไมเคิล ฮาร์เน็ตต์
กัรบะลาอ์

| กัรบะลาอ์ كَرْبَلَاء |
| --- | --- |
นคร
Mayoralty of Karbala

กัรบะลาอ์ที่ตั้งของกัรบะลาอ์ในประเทศอิรัก
พิกัด: 32°37′N 44°02′E﻿ / ﻿32.617°N 44.033°E﻿ / 32.617; 44.033
ประเทศ:  อิรัก
เขตผู้ว่าการ: กัรบะลาอ
ตั้งถิ่นฐาน: ค.ศ. 690
การปกครอง
 • ประเภท: นายก–สภา
พื้นที่
 • ทั้งหมด: 42.4 ตร.กม. (16.4 ตร.ไมล์)
ความสูง: 28 เมตร (92 ฟุต)
ประชากร
 • ประมาณ (ค.ศ. 2018): 1,218,732 คน
 • อันดับ: ที่ 1
เขตเวลา: UTC+3 (เวลามาตรฐานอาหรับ)
 • ฤดูร้อน  (เวลาออมแสง): UTC+3 (ไม่มี)
รหัสไปรษณีย์: 10001 ถึง 10090
กัรบะลาอ์ (อาหรับ: كَرْبَلَاء) บ้างก็อ่าน คาร์บาลา หรือ เคอร์บาลา เป็นนครทางตอนกลางของประเทศอิรัก ตั้งอยู่ทางตะวันตกเฉียงใต้ของแบกแดดประมาณ 100 กิโลเมตร (62 ไมล์) และไม่กี่ไมล์ทางตะวันออกของทะเลสาบมิลห์ กัรบะลาอ์เป็นเมืองหลักของเขตผู้ว่าการกัรบะลาอ์ และคาดการณ์ว่ามีประชากรประมาณ 1,218,732 คน (2018)
นครนี้เป็นที่รู้จักจากการเป็นที่ตั้งของยุทธการที่กัรบะลาอ์ใน ค.ศ. 680 หรือจากศาลเจ้าฮุซัยน์และอัลอับบาส ในทัศนะของมุสลิมชีอะฮ์ นครนี้ถือเป็นเมืองศักดิ์สิทธิ์เทียบเท่ากับมักกะฮ์, มะดีนะฮ์ และเยรูซาเลม โดยมีมุสลิมนิกายชีอะฮ์เข้าเมืองนี้หลายสิบล้านคนในสองครั้งต่อปี ซึ่งจำนวนสูสีกับจำนวนผู้แสวงบุญในมักกะฮ์กับแมชแฮดทุกปี การพลีชีพของฮุซัยน์ อิบน์ อะลีได้รับการรำลึกจากชีอะฮ์ชีอะฮ์หลายล้านคนทุกปี
ทุก ๆ ปี 40 วันหลังจากวันอาชูรออ์ ผู้คนจะหลั่งไหลมาเยี่ยมเยียนสุสานของฮุซัยน์บุตรอะลีในพิธีอัรบะอีน
ภูมิอากาศ

เมืองกัรบะลาอ์มีสภาพภูมิอากาศกึ่งแห้งแล้ง ซึ่งในฤดูร้อนจะมีอากาศร้อนจัดและในฤดูหนาวจะมีอากาศหนาวจัด ฝนที่ตกในแต่ละปีจะอยู่ในห้วงเดือนพฤศจิกายนถึงเมษายนซึ่งเป็นฤดูหนาว
| ข้อมูลภูมิอากาศของกัรบะลาอ์> เดือน | ข้อมูลภูมิอากาศของกัรบะลาอ์> ม.ค. | ข้อมูลภูมิอากาศของกัรบะลาอ์> ก.พ. | ข้อมูลภูมิอากาศของกัรบะลาอ์> มี.ค. | ข้อมูลภูมิอากาศของกัรบะลาอ์> เม.ย. | ข้อมูลภูมิอากาศของกัรบะลาอ์> พ.ค. | ข้อมูลภูมิอากาศของกัรบะลาอ์> มิ.ย. | ข้อมูลภูมิอากาศของกัรบะลาอ์> ก.ค. | ข้อมูลภูมิอากาศของกัรบะลาอ์> ส.ค. | ข้อมูลภูมิอากาศของกัรบะลาอ์> ก.ย. | ข้อมูลภูมิอากาศของกัรบะลาอ์> ต.ค. | ข้อมูลภูมิอากาศของกัรบะลาอ์> พ.ย. | ข้อมูลภูมิอากาศของกัรบะลาอ์> ธ.ค. | ข้อมูลภูมิอากาศของกัรบะลาอ์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 15.7 (60.3) | 18.8 (65.8) | 23.6 (74.5) | 30.6 (87.1) | 36.9 (98.4) | 41.5 (106.7) | 43.9 (111) | 43.6 (110.5) | 40.2 (104.4) | 33.3 (91.9) | 23.7 (74.7) | 17.6 (63.7) | 30.78 (87.41) |
| อุณหภูมิเฉลี่ยแต่ละวัน °C (°F) | 10.6 (51.1) | 12.9 (55.2) | 17.4 (63.3) | 23.9 (75) | 29.7 (85.5) | 33.9 (93) | 36.4 (97.5) | 35.9 (96.6) | 32.3 (90.1) | 26.2 (79.2) | 17.7 (63.9) | 12.3 (54.1) | 24.1 (75.38) |
| อุณหภูมิต่ำสุดเฉลี่ย  °C (°F) | 5.4 (41.7) | 7.0 (44.6) | 11.2 (52.2) | 17.1 (62.8) | 22.5 (72.5) | 26.3 (79.3) | 28.8 (83.8) | 28.2 (82.8) | 24.3 (75.7) | 19.0 (66.2) | 11.6 (52.9) | 6.9 (44.4) | 17.36 (63.25) |
| หยาดน้ำฟ้า มม (นิ้ว) | 17.6 (0.693) | 14.3 (0.563) | 15.7 (0.618) | 11.5 (0.453) | 3.5 (0.138) | 0.1 (0.004) | 0.0 (0) | 0.0 (0) | 0.3 (0.012) | 4.1 (0.161) | 10.5 (0.413) | 15.3 (0.602) | 92.9 (3.657) |
| วันที่มีหยาดน้ำฟ้าโดยเฉลี่ย | 7 | 5 | 6 | 5 | 3 | 0 | 0 | 0 | 0 | 4 | 5 | 7 | 42 |
แหล่งที่มา: องค์การอุตุนิยมวิทยาโลก (UN)
แหล่งข้อมูลอื่น

Shia Shrines of Karbala – Sacred Destinations
Shia Karbala Poetry เก็บถาวร 6 พฤศจิกายน 2013 ที่ เวย์แบ็กแมชชีน
Karbala – A Lesson for Mankind (archived)
Karbala Quotes and Sayings เก็บถาวร 2016-03-07 ที่ เวย์แบ็กแมชชีน
Karbala and Martyrdom เก็บถาวร 2021-05-12 ที่ เวย์แบ็กแมชชีน
Karbala – The Facts and the Fairy-tales
Karbala, the Chain of Events
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
อื่น ๆ:  IdRef
การรักษาทางจิตเวชด้วยไฟฟ้า

| การรักษาทางจิตเวชด้วยไฟฟ้า |
| --- | --- |
หัตถการและการตรวจทางห้องปฏิบัติการ
ICD-10-PCS: GZB
ICD-9-CM: 94.27
MeSH: D004565
OPS-301 code:: 8-630
MedlinePlus: 007474
การรักษาทางจิตเวชด้วยไฟฟ้า (อังกฤษ: electroconvulsive therapy; ย่อ: ECT) เดิมเรียก การช็อกไฟฟ้า เป็นการรักษามาตรฐานทางจิตเวชศาสตร์ซึ่งเหนี่ยวนำให้ผู้ป่วยชักด้วยไฟฟ้าเพื่อการแก้การเจ็บป่วยทางจิตเวช ปกติ ECT ใช้เป็นการรักษาวิธีสุดท้ายสำหรับโรคซึมเศร้า จิตเภท อาการฟุ้งพล่านและอาการเคลื่อนไหวน้อยหรือมากเกิน แนวปฏิบัติปกติของ ECT เกี่ยวข้องกับการบริหารหลายครั้ง ตรงแบบให้สองหรือสามครั้งต่อสัปดาห์กระทั่งผู้ป่วยไม่มีอาการทรมานอีก จิตประสาทแพทย์ชาวอิตาลี อูโก แชร์เลตติและลูซิโอ บีนี เป็นผู้ริเริ่มใน ค.ศ. 1938 และได้รับความนิยมเป็นรูปแบบการรักษาในบรรดาจิตแพทย์ในคริสต์ทศวรรษ 1940 และ 1950
ในบันเทิงคดีตะวันตก มักเล่ากระบวนการดังกล่าวว่าเจ็บปวด แต่ในประเทศตะวันตก จะให้ ECT ภายใต้ยาระงับความรู้สึกกับยาคลายกล้ามเนื้อ
ราว 70% ของผู้ป่วย ECT เป็นหญิง อาจเป็นเพราะหญิงมีความเสี่ยงซึมเศร้าเป็นสองเท่าของชาย แม้มีการวิจัยปริมาณมาก แต่กลไกฤทธิ์ที่แน่ชัดของ ECT ยังยากจะอธิบาย และ ECT ที่สำเร็จปกติจะตามด้วยการรักษาด้วยยาเสมอ การให้ (ในสหราชอาณาจักร) มักให้สองข้าง ซึ่งกระแสไฟฟ้าจะผ่านข้ามสมองทั้งก้อน วิธีนี้ดูเหมือนมีประสิทธิภาพสูงกว่า แต่มีความเสี่ยงความจำเสื่อมเพิ่มขึ้นด้วย ส่วนการให้ข้างเดียว จะมีประสิทธิภาพน้อยกว่า แต่มีความเสี่ยงความจำเสื่อมน้อยกว่า องค์การอนามัยโลกใน ค.ศ. 2005 แนะนำว่า วิธีดังกล่าวควรใช้เมื่อมีคำยินยอมเป็นลายลักษณ์อักษรของผู้ป่วยหรือผู้แทน โดยมียาระงับความรู้สึกและยาคล้ายกล้ามเนื้อเพียงพอ และห้ามใช้กับเด็ก จิตแพทย์และวิชาชีพสุขภาพจิตอื่นเห็นต่างกันว่าควรใช้ ECT เมื่อใดและควรใช้เป็นการรักษาขั้นแรกหรือไม่ หรือ ECT ควรสงวนไว้กับผู้ป่วยที่ไม่สนองต่อการรักษาแบบอื่น เช่น ยาและจิตบำบัด ECT ถูกมองว่าเป็นหนึ่งในทางเลือกการรักษาที่อันตรายน้อยที่สุดซึ่งมีอยู่สำหรับหญิงมีครรภ์ซึ่งซึมเศร้ารุนแรง
การรักษาทางจิตเวชด้วยไฟฟ้ามีความแตกต่างในการใช้สามทาง คือ การวางขั้วไฟฟ้า ความถี่ของการรักษาและรูปคลื่นไฟฟ้าของสิ่งเร้า การใช้ทั้งสามรูปแบบเหล่านี้สามารถต่างกันได้มากทั้งผลข้างเคียงร้าย และการทุเลาของอาการ หลังการรักษา ปกติการรักษาด้วยยาจะดำเนินต่อ และผู้ป่วยบางคนได้รับ ECT เรื่อย ๆ
สิทธิวินายกมนเทียร (สิทธเฏก)

| สิทธิวินายกมนเทียร |
| --- | --- |
ทางเข้ามนเทียร
ศาสนา
ศาสนา: ศาสนาฮินดู
เขต: อำเภออะห์เมดนคร
เทพ: พระพิฆเนศ “สิทธิวินายก” (Siddhivinayak)
เทศกาล: คเณศจตุรถี, คเณศชยันตี
ที่ตั้ง
ที่ตั้ง: สิทธเตกะ (Siddhatek; सिद्धटेक)
รัฐ: รัฐมหาราษฏระ
ประเทศ: ประเทศอินเดีย
ที่ตั้งในรัฐมหาราษฏระ
พิกัดภูมิศาสตร์: 18°26′38.81″N 74°43′34.53″E﻿ / ﻿18.4441139°N 74.7262583°E﻿ / 18.4441139; 74.7262583
สถาปัตยกรรม
ผู้สร้าง: อหิลยาไภ โหลการ์ (Ahilyabai Holkar)
เริ่มก่อตั้ง: ก่อนคริสต์ศตวรรษที่ 17
เสร็จสมบูรณ์: คริสต์ศตวรรษที่ 18
สิทธิวินายกมนเทียร (Siddhivinayak Temple) แห่งสิทธเตก (Siddhatek) เป็นโบสถ์พราหมณ์ที่สร้างขึ้นเพื่อบูชาพระพิฆเนศ มนเทียรนี้เป็นหนึ่งในอัษฏวินายก หรือมนเทียรแห่งพระคเณศ 8 แห่งที่ได้รับการเคารพบูชาสูงในรัฐมหาราษฏระ ประเทศอินเดีย มนเทียรนี้เป็นแห่งเดียวในแปดแห่งที่ตั้งอยู่ในอำเภออะห์เมดนคร มนเทียรตั้งอยู่ริมฝั่งแม่น้ำทางเหนือของแม่น้ำภิมา (Bhima) ในสิทธเตก แขวง (ตลุกะ-taluka) กรชัต (Karjat taluka) ในอำเภออะห์เมดนคร (Ahmednagar district) สถานีรถไฟที่ใกล้ที่สุดคือดาอุนทด์ (Daund) ห่างออกไป 19 กิโลเมตร มนเทียรนี้เข้าถึงได้จากหมู่บ้านเล็ก ๆ ชื่อศิรปุระ (Shirapur) ในอำเภอปูเน บนฝั่งแม่น้ำทางใต้ แล้วจึงนั่งเรือหรือข้ามสะพานที่พึ่งสร้างใหม่ไปยังมนเทียร และยังมีเส้นทางอื่น ๆ ซึ่งอยู่ห่างออกไปจากมนเทียรอีก
มนเทียรนี้ตั้งอยู่บนเนินเขาเล็ก ๆ ล้อมรอบด้วยต้น Babul หนาแน่น อยู่ห่างไปราว 1 กิโลเมตรจากใจกลางหมู่บ้านสิทธเตก การประกอบพิธีจำสำเร็จได้ต้องเดินเวียนเทียน (ปรทักษิณา - pradakshina) รอบเนินเขานี้เจ็ดรอบ โดยที่ทางนั้นยังคงไม่ได้มีการทำถนนและอาจมีพุ่มไม้แหลม ๆ อยู่บนทางเดิน
ความสำคัญทางศาสนา

ตามเส้นทางของอัษฏวินายกยาตรา สิทธเตกเป็นมนเทียรลำดับที่สองถัดจากโมรคาว (Morgaon) ซึ่งเป็นที่แรก แต่ผู้แสวงบุญมักเดินทางไปที่เถอูร์ (Theur) ถัดจากโมรคาวก่อนที่จะมายังสิทธเตกนี้ เนื่องจากเดินทางได้สะดวกกว่า.
มูรติของพระคเณศที่ประดิษฐานที่นี่ทรงมีงวงที่หันไปทางขวา ต่างจากเทวรูปทั่วไปวึ่งนิยมทำโดยให้งวงไปทางซ้าย เชื่อกันว่าพระคเณศที่ทรงมีงวงหัวไปทางขวาแบบนี้นั้นทรงกำลังอย่างมากและโปรดได้ยากกว่า ในบรรดาอัษฏวินายกทั้งแปด มีเพียงที่นี่ที่พระคเณศทรงหันงวงไปทางขวา ดั้งเดิมแล้วยึดถือว่าลักษณะที่ทรงมีงวงไปทางขวานี้เรัยกว่า “สิทธิวินายก” คือผู้ประทาน “สิทธิ” ("ความสำเร็จ, มีชัย", "พลังอำนาจเหนือธรรมชาติ") มนเทียรนี้จึงเรียกว่าเป็น “ชครุตเกษตร” (jagrut kshetra) ที่ซึ่งเทพประธานทรงมีพละกำลังสูงมากเป็นพิเศษ
เคมีบำบัด

| เคมีบำบัด |
| --- | --- |
การแทรกแซง
สุภาพสตรีท่านหนึ่งกำลังรับการรักษาด้วยยาเคมีบำบัด โดซีแทคเซล เพื่อรักษามะเร็งเต้านม มีถุงมือเย็นและที่แช่เย็นอยู่ที่มือและเท้าเพื่อลดอันตรายที่จะเกิดขึ้นกับเล็บของเธอระหว่างรับยา
เคมีบำบัด (อังกฤษ: chemotherapy) หรือ คีโม (อังกฤษ: chemo) เป็นวิธีรักษามะเร็งประเภทหนึ่ง ซึ่งใช้ยาต้านมะเร็งชนิดหนึ่งหรือหลายชนิดมาประกอบกับเป็นสูตรยาเคมีบำบัดมาตรฐาน เคมีบำบัดอาจให้โดยมีเป้าหมายเพื่อรักษามะเร็งให้หาย หรือให้เพื่อยืดชีวิตและบรรเทาอาการก็ได้ (เรียกว่า เคมีบำบัดแบบประคับประคอง)
ในปัจจุบันคำว่าเคมีบำบัดถูกใช้เมื่อหมายถึงการรักษาด้วยยารักษามะเร็งที่ออกฤทธิ์ด้วยวิธียับยั้งการแบ่งเซลล์ ซึ่งบางครั้งอาจไม่นับรวมยาที่ออกฤทธิ์ผ่านกลไกอื่น เช่น ยาที่ออกฤทธิ์โดยการจับกับตำแหน่งเป้าหมายบนโมเลกุลหรือยีน เพื่อป้องกันไม่ให้มีการกระตุ้นการเจริญเติบโตของเซลล์มะเร็งผ่านฮอร์โมน (เช่น เอสโตรเจน สำหรับมะเร็งเต้านม หรือ แอนโดรเจน สำหรับมะเร็งต่อมลูกหมาก) ก็จะถูกเรียกว่า ฮอร์โมนบำบัด หรือการรักษาด้วยฮอร์โมน ส่วนยาที่ออกฤทธิ์ด้วยการยับยั้งการส่งสัญญาณผ่านตัวรับ เช่น ผ่านตัวรับไทโรซีนไคเนส ก็จะถูกเรียกว่า การรักษาแบบมุ่งเป้า เป็นต้น
ไม่ว่าจะเป็นการรักษาด้วยยาแบบเคมีบำบัด ฮอร์โมนบำบัด หรือรักษาแบบมุ่งเป้า ก็ตาม ปัจจุบันส่วนใหญ่ยังเป็นการรักษาที่ออกฤทธิ์ทั่วร่างกาย กล่าวคือเมื่อให้ยาเข้าสู่ร่างกายแล้วยาจะเข้าสู่กระแสเลือดและสามารถส่งไปออกฤทธิ์ต่อเซลล์มะเร็งได้ทุกที่ที่มีเลือดไปถึง หรือก็คือทั่วร่างกายนั่นเอง การรักษาแบบทั่วร่างนี้บางครั้งนิยมใช้ร่วมกับการรักษาแบบเฉพาะที่ เช่น การรักษาด้วยรังสี การผ่าตัด หรือการรักษาด้วยความร้อน เป็นต้น
ยาเคมีบำบัดแบบดั้งเดิมเป็นยาที่เป็นพิษต่อเซลล์ หมายถึงไปรบกวนหรือยับยั้งกระบวนการแบ่งเซลล์ (ไมโทซิส) แต่เซลล์มะเร็งซึ่งมีหลายชนิดนั้นก็ตอบสนองต่อการรักษาแบบนี้แตกต่างกัน อาจกล่าวได้ว่าเคมีบำบัดเป็นยาที่ทำลายหรือทำร้ายเซลล์ ซึ่งอาจทำให้เซลล์ตายลงผ่านกระบวนการอะพอพโทซิส ผลข้างเคียงของเคมีบำบัดนั้นส่วนหนึ่งมาจากการที่เซลล์ปกติที่มีการแบ่งเซลล์บ่อยครั้งนั้นถูกทำลายไปพร้อมกันกับเซลล์มะเร็ง เซลล์เหล่านี้ เช่น เซลล์ต้นกำเนิดเม็ดเลือดในไขกระดูก เซลล์เยื่อบุทางเดินอาหาร และเซลล์รากผม เป็นต้น ทำให้เกิดผลข้างเคียงที่พบบ่อยของเคมีบำบัด ได้แก่ การกดไขกระดูก ทำให้สร้างเม็ดเลือดได้น้อย และทำให้มีภูมิคุ้มกันต่ำตามมา เยื่อบุทางเดินอาหารอักเสบ และผมร่วง เนื่องจากผลต่อเซลล์ภูมิคุ้มกันนี้เอง ทำให้บางครั้งยาเคมีบำบัดเหล่านี้มีที่ใช้ในโรคอื่นที่เกิดจากการที่เซลล์ภูมิคุ้มกันทำงานมากเกินไปหรือทำงานผิดปกติ โรคเหล่านี้เรียกว่าโรคภูมิต้านตนเอง เช่น ข้ออักเสบรูมาตอยด์ ลูปัสอิริทีมาโทซัสทั่วร่าง มัลติเพิลสเคลอโรซิส โรคหลอดเลือดอักเสบต่าง ๆ เป็นต้น